میزاب کعبہ

میزاب عربی زبان دا لفظ ہے جیندا مطلب ہے "پرنالہ"۔ میزاب کعبہ خانہ کعبہ دی چھت تے لگیا ہویا ہک سونے دا پرنالہ ہے جیندے توں بارش دا پاݨی کعبے دی چھت توں حطیم وچ ݙھاندا ہے۔ ایں پرنالے دے پاݨی کوں باعثِ رحمت سمجھیا ویندے ایں واسطے اینکوں عربی وچ "میزاب رحمت" وی آکھیا ویندے۔

 تاریخی پس منظر : 
میزاب کعبہ دی تاریخ خانہ کعبہ دی تاریخ نال جُڑی ہوئی ہے۔ خانہ کعبہ دی تعمیر و مرمت دے مختلف ادوار وچ میزاب کوں وی تبدیل کیتا ویندا رہیا ہے۔ موجودہ میزاب سونے دا بݨیا ہویا ہے تیں اینکوں مختلف ادوار وچ مرمتی کیتی ڳئی ہے۔

 میزاب رحمت دی اہمیت: 
میزاب رحمت مسلماناں کیتے ہک مقدس علامت ہے۔ ایں پرنالے توں ݙھاوݨ آلے پاݨی کوں بابرکت سمجھیا ویندے تیں کجھ لوک ایں پاݨی کوں بطور تبرک استعمال کریندن۔ البتہ ایں پاݨی دے بارے وچ کوئی خاص شرعی حکم موجود نئیں۔ ایں کیتے اینکوں صرف تبرک سمجھݨا چاہیدا ہے۔